Neograss

Neograss er et progressivt rockeband fra Norge som ble dannet i Tromsø. Bandet ga ut sitt debutalbum The Sea of Tranquility 2. august 2010, hvor de forsøker å blande to tilsynelatende svært så ulike sjangre: bluegrass og progrock. 

Historie

Bandet ble startet i 2006 av Emil Bekkevold og Tore Morten Andreassen, som et rent bluegrassband kalt Neograss Unit."Progressive Newsletter" Nr.75 s.5 1. juli 2012  Etter kort tid ble bandet forsterket med Åsmund Wilter Kildal Eriksson på kontrabass og Aleksander Kostopoulos på trommer. De tilførte også bandets lydbilde progressive elementer, som mellotron, odde taktarter og china-symbaler. Dette resulterte i et navneskifte og utgivelsen av deres første album. "Anmeldelse av Neograss' debutalbum" DPRP 2010 Volume 62 Den 15. mai 2011 ga bandet ut sitt andre album, Smokey Reeds the Bandit, hvor de hyller Jerry Reed og filmen Smokey and the Bandit. Da var også Benjamin Mørk på mellotron og piano blitt medlem av bandet.

Stumfilm

Under TIFFs arrangement «Stumfilmdagene 2011» på Verdensteatret i Tromsø åpnet Neograss og thrashmetallbandet Defender festivalen med å spille nyskrevet musikk til filmen The Lost World fra 1925. Denne konserten ble lydfestet og gitt ut 7. februar 2012.

Overtru fra Yttersia

I februar 2012 gikk Neograss i studio sammen med Tromsø Kammerorkester for å spille inn Overtru fra Yttersia, et album som omhandler norske sagn og myter, og spesielt draugen, huldra og Nøkken."CD release og konsert" NOSO  På innspillingen blir det brukt folkeinstrumenter som dulcimer, munnharpe og seljefløyte. Dette er bandets første plate hvor det synges på nordnorsk og har en bevisst endring av tonalitet mot Lydisk b7 for å få frem «folketonesoundet».

Platen ble sluppet 26. april 2012 med en felles konsert på Studenthuset driv i Tromsø, en konsert som også ble lydfestet og gitt ut 19. desember 2012. Til denne konserten ble gitaristen Kjetil Andreassen med i bandet for å avløse Tor Morten Andreassen slik at han kunne fokusere mer på mellotron.

Duo Holistique
Som et sideprosjekt startet Emil Bekkevold og Tore Morten Andreassen opp en mellotronikaduo med tanke på å lage remixer av tidligere utgitte Neograsslåter. Det utviklet seg til et fulltidsprosjekt, og i 2013 ga de ut samlingen Musique Pour Urinoirs. I 2014 ga de ut tre album; Le Duo, Le Exorcists og Nous allons à Nashville."Intervju Neograss" Blackmoon 2014

Medlemmer
 Nåværende medlemmer 
 Emil Bekkevold - Vokal, banjo, tangenter, seljefløyte, dulcimer, munnharpe
 Tore Morten Andreassen - Gitar, bass, mellotron

Assosierte medlemmer
 Åsmund Wilter Kildal Eriksson - Bass
 Aleksander Kostopoulos - Trommesett
 Benjamin Mørk - Tangenter
 Kjetil Andreassen - Gitar
 Bjørn André Syverinsen - Trommesett

Diskografi

Studioalbum

 The Sea of Tranquility (2010)
 Smokey Reeds the Bandit (2011)
 Atlantis (2011)
 Overtru fra Yttersia (2012)
 Draumkvedet (2015)
 Talisman (2021)
Konsertalbum

 Neograss & Defender – The Lost World (2012)
 Live in Tromsø 2012 (2012)

Diverse

 Future Soundscapes (Holistic Remix) (Singel – 2012)
 Legenden (Holistic Remix) (Singel – 2012)
 Snowman (Singel – 2013)

Referanser

Eksterne lenker

 Progarchives Nettportal med diskografi, anmeldelser etc.
 neograss.net Den offisielle Neograss-nettsiden

Kategori:Norske rockegrupper
Kategori:Norske prog-rock-band
Kategori:Progressive band
Kategori:Band etablert i 2010
Kategori:2010 i Norge